钦定古今图书集成/明伦汇编/人事典/第103卷 > 尔雅 > 《述行赋》〈有序〉前人
## 钦定古今图书集成/明伦汇编/人事典/第103卷 > 尔雅 > 《述行赋》〈有序〉前人

延熹二年秋，霖雨逾月。是时梁冀新诛，而徐璜、左悺五侯擅贵于其处。又起《显明苑》于城西，人徒冻饿不得其命者甚众。白马令李云以直言死，鸿胪陈君以救云抵罪。璜以余能鼓琴，自朝廷敕陈留郡守遣余到偃师，病不前，得归。心愤此事，遂托所过，述而成赋。

余有行于京洛兮，遘淫雨之经时。涂迍邅其蹇连兮，
潦污滞而为灾。马桀蹯而不进兮，心郁悒而愤思。聊弘虑以存古兮，宣幽情而属词。久余宿于大梁兮，诮
无忌之称神。哀晋鄙之无辜兮，忿朱亥之篡军。历中
牟之旧城兮，憎佛肸之不臣。问甯越之裔胄兮，藐髣
髴而无闻。经圃田而瞰北境兮，悟卫康之封疆。迄管
邑而增感叹兮，愠叔氏之启商。过汉祖之所隘兮，吊
纪信于荥阳。降虎牢之曲阴兮，路丘墟以盘萦。勤诸
侯之远戍兮，侈申子之美城。稔涛涂之复恶兮，陷夫
人以大名。登长坂以凌高兮，陟葱山之峣崤。建抚体
而立洪高兮，经万世而不倾。回峭峻以降阻兮，小阜
寥其异形。冈岑纡以连属兮，谿谷敻“其杳冥。迫嵯峨
以乖邪兮，廓岩壑以峥嵘。攒棫朴而杂榛楛兮，被浣
濯而罗布。”𧄸《菼薁》与台兮，缘层崖而结茎。行游目
以南望兮，览太室之威灵。顾大河于北垠兮，瞰洛汭
之始并。追刘定之攸仪兮，美伯禹之所营。悼太康之
失位兮，愍《五子》之歌声。寻修轨以增举兮，邈悠悠之
未央。山风泊以飙涌兮，气懆懆而厉凉。云郁术而四
塞兮，雨濛濛而渐唐。仆夫疲而劬瘁兮，我马虺颓以
元黄。格莽丘而税驾兮，阴曀曀而不阳。哀衰周之多
故兮，眺濒隈而增感。忿子带之淫逸兮，唁襄王于坛
坎。悲宠嬖之为梗兮，心恻怆而怀懆。乘舫舟而溯湍
流兮，浮清波以横厉。想宓妃之灵光兮，神幽隐以潜
翳。实熊耳之泉液兮，总伊瀍与涧濑。通渠源于京城
兮，引职贡乎荒裔。操吴榜其万艘兮，充王府而纳最。
济西溪而容与兮，息巩都而后逝。愍简公之失师兮，
疾子朝之为害。元云黯以凝结兮，集零雨之溱溱。路
阻败而无轨兮，涂泞溺而难遵。率陵阿以登降兮，赴
偃师而释勤。壮田横之奉首兮，义二士之夹坟。伫淹
留以候霁兮，感忧心之殷殷。并日夜而遥思兮，宵不
寐以极晨。候风云之体势兮，天牢湍而无文。弥信宿
而后阕兮，思逶迤以东运。见阳光之颢颢兮，怀少弭
而有欣。命仆夫其就驾兮，吾将往乎京邑。皇家赫而
天居兮，万方徂而并集。贵宠扇以弥炽兮，佥守利而
不戢。前车覆而未远兮，后乘驱而竞入。穷变巧于台
榭兮，民露处而寝湿。清嘉谷于禽兽兮，下糠秕而无
粒。弘宽裕于便辟兮，纠忠谏其“骎急。怀伊、吕而黜逐
兮，道无因而获入。唐虞眇其既远兮，常俗生于积习。
周道鞠为茂草兮，哀正路之日淴。观风化之得失兮，
犹纷挐其多违。无亮采以匡世兮，亦何为乎此畿？甘
衡门以宁神兮，咏都人而思归。爰结踪而回轨兮，复
邦族以自绥。”《乱》曰：“跋涉遐路艰以阻兮，终其永怀。窘
阴雨兮，历观群”都，寻前绪兮。考之旧闻，厥事举兮。《登
高斯赋》，义有取兮。“则善戒恶，岂云苟兮？翩翩独征，无
俦与兮。言旋言复，我心胥兮。”